Queen's College, Lagos, jẹ́ ilé-ìwé gírámà Ìjọba tí ó wà fún àwọn Obìnrin nìkàn. Ilé-ìwé yìí wà ni Yàbá, ìpínlè Èkó, orílẹ̀-èdè Nàìjíríà, ó sì ní àwọn ohun èlò ibùgbé fún àwọn akẹ́kọ̀ọ́. Ọjọ́ kẹwàá, oṣù ọ̀wàwà, ọdún 1927, nígbà tí Nàìjíríà ṣì wà lábẹ̀ àwọn òyìnbò amúnisì ni a dá ilé-ìwé yìí sílẹ̀, ọ̀pọ̀ èèyàn sì mọ̀ ọ́ sí “ilé-ìwé àwọn Obìnrin ti King's College, Lagos”. Nàìjíríà ní ètò ẹ̀kọ́ ọ́ 6-3-3-4. Ilé-ìwé Queen's College máa ń kọ́ àwọn akẹ́kọ̀ọ́ girama ní ìpele méjì tí ó wà láàárín. Àwọn ọ̀wọ́ ọlọ́dún mẹ́fà, tàbí ìpele ọlọ́dún mẹ́fà wà; ọ̀wọ́ ọlọ́dún kọ̀ọ̀kan ní tó ẹgbẹ̀ta akẹ́kọ̀ọ́ tí wọ́n tún pín sí ìsọ̀rí lóríṣiríṣi. Lọ́wọ́lọ́wọ́, ààyè ìyàrá-ìkàwé wọn ti dínkù sí ohun tí kò lè gbà ju akẹ́kọ̀ọ́ ogójì lọ. Ní sáà 2006/2007, àpapọ̀ akẹ́kọ̀ọ́ tí ó wà ní ilé ìwé yìí ni ọgọ́jọ-lé-ẹgbàá.